ദേശീയപാതയ്ക്ക് വേണ്ടി ക്ഷേത്രം മാറ്റിപ്പണിയാം വിശ്വാസികളും നാട്ടുകാരും ഒരേമനസോടെ പറഞ്ഞു ഹൈക്കോടതി പറയും മുമ്ബെ കൊവ്വല് അഴിവാതുക്കല് ക്ഷേത്രത്തിന് സ്ഥാനചലനം ചെറുവത്തൂര്: ഹൈക്കോടതിദേശീയപാതാ വികസനത്തിന് ഭൂമിയേറ്റെടുക്കുമ്ബോള് ആരാധനാലയങ്ങളെ ബാധിച്ചാല് ദൈവം പൊറുക്കുമെന്ന പരാമര്ശം നടത്തും മുമ്ബ് തന്നെ ഇത്തരത്തില് വിപ്ലവകരമായ തീരുമാനമെടുത്ത ഒരു ക്ഷേത്രമുണ്ട് കേരളത്തില്. ചെറുവത്തൂര് കൊവ്വല് അഴിവാതുക്കല് ക്ഷേത്രവും കമ്മിറ്റിക്കാരും വിശ്വാസികളും എല്ലാം ചേര്ന്നാണ് ദേശീയപാത 66ന്റെ വികസനത്തിനായി ക്ഷേത്രം പൊളിച്ച് മാറ്റി പണിയാന് ഒരുങ്ങുന്നത്. ക്ഷേത്രമിരിക്കുന്ന സ്ഥലം അധികൃതര് അളന്ന് തിട്ടപ്പെടുത്തി കല്ലിട്ടപ്പോള് തടസ്സവാദങ്ങള് നിരത്താതെ ക്ഷേത്രം മാറ്റിപ്പണിയാനാണ് നാട്ടുകാര് ശ്രമിച്ചത്. തന്ത്രിയുമായി ആലോചിച്ച് സമിതിയുണ്ടാക്കി ഇതിനുള്ള പ്രവര്ത്തനവും തുടങ്ങിയിരിക്കുകയാണ്. ഇതിന്റെ ഭാഗമായി ആദിക്ഷേത്രത്തിലെ ദേവചൈതന്യം ആവാഹിച്ച് ബാലാലയത്തില് പ്രതിഷ്ഠിച്ചു. ജൂലായ് 13, 14, 15 തീയതികളിലായി ക്ഷേത്രം തന്ത്രി നെല്ലിയോട്ട് വിഷ്ണു നമ്ബൂതിരിപ്പാടിന്റെ മുഖ്യകാര്മികത്വത്തിലാണ് ബാലാലയപ്രതിഷ്ഠ നടന്നത്. പുതിയ ക്ഷേത്രം പണിത് പുനഃപ്രതിഷ്ഠ നടക്കുന്നതുവരെ ബാലാലയത്തില് ആരാധന തുടരും. അള്ളട ദേശത്ത് ചെറുവത്തൂരിടത്തെ ആദിക്ഷേത്രമാണിത്. ദേശാധികാരമുണ്ടായിരുന്ന കൊക്കിനി തറവാട്ടുകാര് പണിത ക്ഷേത്രം പിന്നീട് നാട്ടുകാരേറ്റെടുത്ത് പരിപാലിച്ചു. തുലാം 14 മുതല് 17 വരെയാണ് ഒറ്റക്കോല ഉത്സവം. വിഷ്ണുമൂര്ത്തിയുടെ അഗ്നിപ്രവേശമാണ് പ്രധാനം. ലോകത്തോടൊപ്പം നടക്കണമെന്നാണ് ഋഷീശ്വരന്മാര് പറഞ്ഞിട്ടുള്ളത്. ദൈവം ലോകമാകെ നിറഞ്ഞുനില്ക്കുന്ന ചൈതന്യമാണ്. നമുക്ക് ആരാധിക്കാനുള്ള സൗകര്യത്തിനാണ് ക്ഷേത്രങ്ങള് പണിയുന്നത്. ഒരു വ്യക്തിയുടെയോ ഗ്രാമത്തിന്റെയോ ആവശ്യത്തിനല്ല ക്ഷേത്രം മാറ്റിസ്ഥാപിക്കുന്നത്. രാജപാതയൊരുക്കാനാണ്. അവിടെ മാനുഷിക പരിഗണനയ്ക്കപ്പുറം രാജ്യതാത്പര്യത്തിനാണ് പ്രാമുഖ്യം ക്ഷേത്രം തന്ത്രി നെല്ലിയോട്ട് വിഷ്ണു നമ്ബൂതിരിപ്പാടിന്റെ വാക്കുകളിങ്ങനെ. വിവി ഗംഗാധരന് പ്രസിഡന്റും രതീഷ് ചക്രപുരം സെക്രട്ടറിയും ചന്ദ്രന് കലിയന്തില് ട്രഷററുമായ സമിതിയാണ് പുതിയ ക്ഷേത്രം പണിയുന്നതിന് നേതൃത്വം നല്കുന്നത്.